Az Oktatási és Szociális Bizottság 10 igen szavazattal, tartózkodás és ellenszavazat nélkül az alábbi határozatot hozta:

**352/2018. (XII.04.) OSzB. sz. határozat**

1. Az Oktatási és Szociális Bizottság az Önkormányzat Szervezeti és Működési Szabályzatáról szóló 34/2014.(XI.13.) Önkormányzati rendelet 52. § (2) bekezdés 1. pontjában kapott felhatalmazás alapján a Fogyatékkal Élőket és Hajléktalanokat Ellátó Közhasznú Nonprofit Kft.kérelmét megtárgyalta. A Bizottság az Önkormányzat 2018. évi költségvetési rendeletének Szociális ágazat kiadásai „Segély önkormányzati támogatásból” tételsorról 400.000,- Ft-ot átcsoportosít az Oktatási ágazat kiadásai „Oktatási, szociális és ifjúsági kiadások – tartalék” tételsorra. A Bizottság a Fogyatékkal Élőket és Hajléktalanokat Ellátó Közhasznú Nonprofit Kft részére a tűzifa szállítás járulékos költségeinek kifizetését az Önkormányzat 2018. évi költségvetési rendeletének Oktatási ágazat kiadásai „Oktatási, szociális és ifjúsági kiadások - tartalék” sora terhére 400.000,- Ft összeggel támogatja.
2. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

Határidő: 2018. december 21.